ኮይኑ ምድረ ሰማይ ሰላምን ቅሳነትን ክወርሶ ተመንዩ - ኣብ ህንጸት ሃገር እጃሙ ከበርክት ፋሕተርተር ኢሉ። ብዙሓት ኣብ ስደት ዝጸንሑ ኤርትራውያን እውን "አሕዋትና ካብ ኣተውን ናጽነት ካብ ተረኽበን" ብምባል ዘዘለዎም ትሕዞ ሒዞም ናብ ሃገሮም ውሒዞም። እንተኾነ ምስ ፖሊስን ኣሰራርሓን ግዝያዊ መንግስቲ ስለዘይተጠዓዓሙ ሓያሎ ናብ ዝመጽኡዎ ተመሊሶም። ብምሕደራን ኣልያን መንግስቲ ዘይተሓጎሱ ወገናት 'ከምዚ ኣይተጸበናን' ብማለት በብእዋኑ ኣቤት ክብሉ ተራእዮም። ግን ህዝቢ፡ 'ኣብ እዋን ምስግጋር ኩሉ ነገር ከምዝደለኻዮ ስለዘይከውን፡ ክሳብ ዝርሁን ቅዋማዊ ስርዓትን ዝምስረትን ንጸዋወር ብምባል፡ ኣብ ነብሲ ወከፍ ጽንብል ናጽነት ሓዲሽ ተስፋን ፖሊስን ክሰምዑ እናጸለዩ ተጸሚሞም። ምንጪ ስእሊ, Alexis ORAND/Getty Imees ኣብቲ ፈለማ፡ ኣብ ኢትዮጵያ ስልጣን ምስ ዝሓዘ ናይ ቀረባ መሻርኽቲ ህወሓትን ንሱ ዝመርሖ ኢህወደግን ጽቡቕ ርክብ ስለዝነበረ፡ ህዝቢ በቲ ዘተስፉ ሃዋሁው ተተባቢዑ ካብን ናብን ክገይሽን ክነግድን ኪኢሉ ብተስፋ ክንቀሳቐስ ተራእዩ። ኤርትራ ካብቲ ተሸሚማቶ ዘላ ቁጠባዊ ዝሕታለ ትገላገል'ዶ ትኸውን?
